**PRÍLOHA č. 4 -** Súťažné podklady © e-tender | public procurement s.r.o.

**Vodozádržné opatrenia v intraviláne Obce Dubník**

**[pozn.: Uchádzač podľa povahy obsahu doplní/vyplní alebo vymaže zvýraznené časti tohto návrhu zmluvy]**

**ZMLUVA O DIELO**

**č. objednávateľa…...**

**č. zhotoviteľa...…**

**uzavretá podľa ustanovenia § 536 a nasl. Zákona č. 513/1991 Zb. Obchodný zákonník v znení neskorších predpisov medzi zmluvnými stranami:**

**Objednávateľ**

Obchodné meno/názov: **Obec Dubník**

Sídlo/miesto podnikania: 941 35 Dubník 244

IČO: 00 308 889

DIČ: 2021060690

IBAN: OTPVSKBX

SWIFT/BIC: SK57 0000 0000 1013 2998

Kontaktné údaje

Kontaktná osoba: Ing. Jozef Ostrodický, starosta

Mobilné telefónne číslo: +421 917 612 168

e-mail: starosta@obec-dubnik.sk

Konajúci Ing. Jozef Ostrodický, starosta

**Zhotoviteľ [pozn.: v prípade skupiny dodávateľov sa uvádzajú údaje za každého člena skupiny dodávateľov]**

Obchodné meno/názov: **...................................**

Sídlo/miesto podnikania: **...................................**

IČO: **...................................**

Evidenčné údaje: **...................................**

DIČ: **...................................**

IČ DPH: **...................................**

IBAN: **...................................**

SWIFT/BIC: **...................................**

Kontaktné údaje

Kontaktná osoba: **...................................**

Mobilné telefónne číslo: **...................................**

e-mail: ..........@..........

Konajúci **...................................**

**Ručiteľ: [údaje ručiteľa doplnia alebo nedoplnia zmluvné strany v súlade s touto zmluvou po nadobudnutí účinnosti tejto zmluvy]**

(ďalej len „**zmluva**“)

**I.**

**ÚVODNÉ USTANOVENIA**

Táto zmluva je výsledkom verejného obstarávania podlimitnej zákazky bez využitia elektronického trhoviska s názvom predmetu/predmetom zákazky **Vodozádržné opatrenia v intraviláne Obce Dubník** podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) zahájeného oznámením **1425 – WYP** zverejneným vo vestníku verejného obstarávania č. **15/2019** dňa **22.01.2019** (ďalej len „**verejné obstarávanie**“). Predmetom zákazky je uskutočnenie stavebných prác.

**II.**

## PREDMET PLNENIA

1. Zhotoviteľ sa zaväzuje, že za podmienok dohodnutých v tejto zmluve zhotoví (dodávka a montáž) dielo **Vodozádržné opatrenia v intraviláne Obce Dubník:**
* v súlade s **podmienkami verejného obstarávania** a svojou **ponukou** predloženou vo verejnom obstarávaní,
* čo do technického a technologického prevedenia podľa **projektovej dokumentácie** (príloha zmluvy a súťažných podkladov verejného obstarávania),
* čo do rozsahu podľa **rozpočtu** (príloha zmluvy a súťažných podkladov verejného obstarávania vo forme výkazu výmer),
* podľa **záväzného** **harmonogramu prác** (príloha zmluvy),
* podľa **technologického postupu zhotovovania diela** (príloha zmluvy),
* vo **vlastnom mene a na vlastnú zodpovednosť**,
* s **odbornou starostlivosťou**,
* podľa **pokynov** objednávateľa a stavebného dozoru na strane objednávateľa,
* v **súlade so všeobecne záväznými právnymi predpismi a technickými/technologickými predpismi, s osobitným dôrazom na predpisy upravujúce bezpečnosť a ochranu zdravia pri práci** a
* v **súlade so všetkými príslušnými individuálnymi správnymi aktmi** (najmä stavebné povolenie)

a odovzdá ho včas objednávateľovi. Objednávateľ sa zaväzuje, že riadne zhotovené dielo prevezme a zaplatí zhotoviteľovi za jeho zhotovenie dohodnutú cenu diela.

1. Práce naviac môže zhotoviteľ realizovať iba na základe písomného dodatku zmluvy, ktorý pre tento účel uzavreli zmluvné strany **pred začatím** **prác naviac**. Zápis v stavebnom denníku nepredstavuje účinnú dohodu o prácach naviac. V prípade, že práce naviac nebudú predmetom písomného dodatku zmluvy uzavretého pred začatím prác naviac, zhotoviteľ nemá nárok na úhradu ceny za ich zhotovenie. Návrh dodatku vypracuje zhotoviteľ **v súlade s ustanovením § 18 ZVO** a doručí ho objednávateľovi spolu so zodpovedajúcim rozpočtom a navrhovanou dobou realizácie. Práce naviac ocení zhotoviteľ **jednotkovými cenami z rozpočtu, ktorý je prílohou tejto zmluvy, ak sa príslušné položky rozpočtu dajú použiť pre účely ocenenia prác naviac, inak práce naviac ocení cenami podľa aktuálne platného cenníka CENEKON, a takto určenú cenu zmluvné strany upravia smerom nadol dohodou, a to v rozsahu od 0% do 15%**. Na práce naviac sa vzťahuje táto zmluva primerane.
2. **Stavebný denník**: Stavbyvedúci robí a podpisuje zápisy v stavebnom denníku v deň, kedy bol predmet zápisu vykonaný alebo nastal. Všetky strany stavebného denníka musia byť očíslované a medzi jednotlivými zápismi nesmú byť vynechané voľné miesta. Do stavebného denníka môžu robiť zápisy okrem stavbyvedúceho iba objednávateľ, stavebný dozor objednávateľa, projektant alebo zástupcovia príslušných orgánov verejnej moci.

**III.**

**ČAS PLNENIA**

1. Zhotoviteľ sa zaväzuje odovzdať objednávateľovi riadne zhotovené dielo **v termíne podľa záväzného harmonogramu prác, ktorý zhotoviteľ spracuje a odovzdá spolu s technologickým postupom zhotovovania diela na odsúhlasenie objednávateľovi ku dňu účinnosti zmluvy**, pričom doba zhotovovania diela nemôže presiahnuť maximálnu dobu realizácie v zmysle podmienok verejného obstarávania (12 mesiacov).
2. Zhotoviteľ je povinný **prevziať od objednávateľa stavenisko** **do desiatich (10) pracovných dní odo dňa účinnosti zmluvy a začať s realizáciou diela do piatich (5) pracovných dní odo dňa prevzatia staveniska, ak sa zmluvné strany písomne nedohodli inak**.
3. **Ak zhotoviteľ neodovzdá objednávateľovi záväzný harmonogram prác ani v dodatočnej lehote piatich (5) pracovných dní alebo bez vážneho objektívneho dôvodu neprevezme stavenisko od objednávateľa ani v dodatočnej lehote piatich (5) pracovných dní, má objednávateľ právo od zmluvy odstúpiť; ak objednávateľ z uvedených dôvodov odstúpi od zmluvy, má nárok na zaplatenie zmluvnej pokuty vo výške 50% ceny diela.**

**IV.**

**CENA DIELA A PLATOBNÉ PODMIENKY**

1. Cena diela je určená rozpočtom.
2. Celková cena diela je:

**................................................€ bez DPH**

**................................................ % DPH (sadzba DPH)**

**................................................€ s DPH**

1. Cena diela sa môže meniť len v prípadoch:
* ak sa mení sadzba DPH,
* ak sa mení predmet zmluvy.
1. Objednávateľ neposkytuje zálohy.
2. Zhotoviteľ je oprávnený fakturovať v najmenej **trojmesačných intervaloch odo dňa prevzatia staveniska** alebo **po zrealizovaní časti diela, ktorá zodpovedá hodnote 30% ceny diela** podľa toho, ktorá skutočnosť nastane skôr.
3. Podkladom k fakturácii sú objednávateľom odsúhlasené **súpisy vykonaných prác**. Súpisy prác je zhotoviteľ povinný odovzdať objednávateľovi na odsúhlasenie bezodkladne po vzniku oprávnenia fakturovať.
4. Faktúry musia byť **písomné**, čitateľné a musia mať všetky náležitosti daňového dokladu a musí v nich byť uvedený názov diela a číslo tejto zmluvy.
5. **Povinnou náležitosťou každej faktúry** je objednávateľom odsúhlasený **súpis prác** a potvrdenia (fotokópie) o odovzdaní odpadov podľa tejto zmluvy a pri poslednej (konečnej) faktúre aj **zápisnica o odovzdaní/prevzatí diela.** V prípade, že faktúra nebude obsahovať dohodnuté náležitosti, objednávateľ má právo vrátiť ju zhotoviteľovi na doplnenie/prepracovanie; nová lehota splatnosti začne plynúť doručením doplnenej/prepracovanej faktúry objednávateľovi.
6. Lehota splatnosti faktúr je **60 dní** od dátumu ich doručenia objednávateľovi.
7. Zdaniteľné plnenie je uskutočnené dňom podpisu súpisu prác objednávateľom alebo stavebným dozorom objednávateľa.
8. Faktúra sa považuje za doručenú dňom jej prevzatia objednávateľom v sídle objednávateľa.
9. **Zábezpeka**: Objednávateľ **môže** po nadobudnutí účinnosti zmluvy žiadať od zhotoviteľa zloženie **zábezpeky najviac 5% ceny diela bez DPH** na účetobjednávateľa **do dvoch (2) pracovných dní** od doručenia žiadosti objednávateľa zhotoviteľovi. Za nesplnenie povinnosti zhotoviteľa zložiť zábezpeku má objednávateľ nárok na zaplatenie zmluvnej pokuty vo výške **100€** za každý aj začatý kalendárny deň omeškania zhotoviteľa so splnením tejto povinnosti alebo má právo od zmluvy odstúpiť. **Zábezpeku objednávateľ vráti zhotoviteľovi pri zaplatení prvej faktúry zhotoviteľa**.
10. **Zádržné**: Objednávateľ zadrží zhotoviteľovi sumu **10% z každej faktúry (zádržné);** výšku zádržného uvedie zhotoviteľ v každej faktúre.
11. **Prvú polovicu zádržného (50%)** vráti objednávateľ zhotoviteľovi **bezodkladne po riadnom dodaní diela. Druhú polovicu zádržného (50%)** vráti objednávateľ zhotoviteľovi **bezodkladne po uplynutí 12 mesiacov po riadnom dodaní diela**.
12. **Zábezpeka aj zádržné sú určené na úhradu** pohľadávok objednávateľa, ktoré mu vzniknú voči zhotoviteľovi v súvislosti s touto zmluvou, a to z porušenia tejto zmluvy, z neplnenia povinností vyplývajúcich z tejto zmluvy, z ukončenia jej platnosti alebo z jej neplatnosti, a z každého iného dôvodu, ktorý bude s touto zmluvou súvisieť alebo z nej vyplývať a na ktoré bude mať na základe právneho vzťahu vyplývajúceho z tejto zmluvy objednávateľ právo/právny nárok.
13. Objednávateľ je oprávnený započítať akékoľvek svoje nároky s faktúrami zhotoviteľa.
14. V prípade omeškania objednávateľa s platením faktúr má zhotoviteľ nárok na zmluvnú pokutu vo výške **0,1%** z nezaplatenej sumy za každý deň omeškania objednávateľa.

**V.**

**REALIZÁCIE A ODOVZDANIE DIELA**

1. Pre účely plnenia tejto zmluvy je Objednávateľ povinný poskytnúť zhotoviteľovi v primeranej lehote a riadne všetku súčinnosť, ktorú je obvyklé a/alebo rozumné a/alebo primerané od objednávateľa požadovať a/alebo bez ktorej zhotoviteľ objektívne nemôže v zhotovovaní diela pokračovať alebo dielo ukončiť, ak za túto nemožnosť zhotoviteľ nezodpovedá alebo ju nezavinil; po dobu omeškania objednávateľa s poskytnutím takejto súčinnosti nie je zhotoviteľ v omeškaní.
2. **Nebezpečenstvo škody** na diele prechádza na objednávateľa prevzatím diela.
3. Zodpovedným stavbyvedúcim na strane zhotoviteľa je ...................................... a koordinátorom bezpečnosti [pozn. doplní zhotoviteľ po nadobudnutí účinnosti zmluvy].
4. Zhotoviteľ môže prerušiť práce na diele len s predchádzajúcim písomným súhlasom objednávateľa.
5. Ak zhotoviteľ zhotovuje dielo v rozpore touto zmluvou, najmä **v rozpore s projektovou dokumentáciou a/alebo všeobecne záväznými právnymi predpismi a technickými/technologickými predpismi a/alebo príslušnými individuálnymi správnymi aktmi (najmä stavebné povolenie)**, a napriek písomnému upozorneniu objednávateľa tento rozpor bezodkladne neodstráni, **má objednávateľ právo od zmluvy odstúpiť; ak objednávateľ z uvedených dôvodov odstúpi od zmluvy, má nárok na zaplatenie zmluvnej pokuty vo výške 50% ceny diela.**
6. **Subdodávatelia**: Zhotoviteľ má právo zmeniť subdodávateľa (vymeniť pôvodného alebo pribrať ďalšieho) za podmienky, že tento nový subdodávateľ nie je s objednávateľom v žiadnom spore a je zapísaný v registri partnerov verejného sektora, ak sa tento zápis v súlade s ustanovením § 11 ods. 1 ZVO vyžaduje. Zhotoviteľ je povinný oznámiť objednávateľovi písomne akúkoľvek **zmenu subdodávateľa** minimálne v rozsahu týchto údajov o novom subdodávateľovi: *obchodné meno/názov, sídlo/miesto podnikania a IČO subdodávateľa, meno a priezvisko, adresa pobytu a dátum narodenia osoby oprávnenej konať za subdodávateľa a čestné vyhlásenie nového subdodávateľa, že nie je s objednávateľom v žiadnom spore a je alebo nie je zapísaný v registri partnerov verejného sektora podľa toho, či sa tento zápis v súlade s ustanovením § 11 ods. 1 ZVO vyžaduje*, a to najneskôr v pracovný deň predchádzajúci dňu uzavretia zmluvy s týmto subdodávateľom, inak má objednávateľ právo od tejto zmluvy odstúpiť. Zhotoviteľ je povinný oznámiť objednávateľovi písomne akúkoľvek **zmenu údajov o subdodávateľovi**, a to bezodkladne po tom, ako sa o zmene týchto údajov dozvedel, inak má objednávateľ nárok na zmluvnú pokutu vo výške **10€ za každý kalendárny deň** omeškania zhotoviteľa so splnením tejto povinnosti. **Ustanovenie tohto bodu sa neuplatňuje, ak ide o osoby, ktoré dodávajú zhotoviteľovi tovar.**
7. Zhotoviteľ je povinný písomne oznámiť objednávateľovi najneskôr **päť (5) pracovných dní vopred** termín, kedy bude dielo pripravené na odovzdanie/prevzatie. Na základe tohoto oznámenia sú zmluvné strany povinné dohodnúť program odovzdania/prevzatia diela.
8. **Ustanovenie § 300 Obchodného zákonníka sa neuplatní v prípade, ak ide o okolnosti, ktorými sú extrémne nepriaznivé poveternostné podmienky (počasie), ktoré objektívne a preukázateľne bránia realizácii diela podľa tejto zmluvy** (napr. v prípade zatepľovania obvodového plášť budovy by išlo o extrémne teploty, pri ktorých predpísaný technologický postup neodporúča realizovať tieto práce a pod.).
9. Zhotoviteľ je povinný vypratať stavenisko do 5 kalendárnych dní od jeho riadneho dodania.
10. O odovzdaní/prevzatí diela spíšu zmluvné strany zápisnicu o odovzdaní/prevzatí diela, ktorú vypracuje objednávateľ a ktorú podpisujú výhradne štatutári zmluvných strán. **Dielo sa považuje za riadne dodané dňom jeho prevzatia objednávateľom, pričom týmto dňom je deň podpisu zápisnice o odovzdaní/prevzatí diela bez vád, inak deň odstránenia všetkých vád uvedených v tejto zápisnici**.
11. V zápisnici o odovzdaní/prevzatí diela zhotoviteľ deklaruje, že dielo odovzdáva a objednávateľ deklaruje, že dielo preberá.
12. Predmetom odovzdávacieho/preberacieho konania a obsahom zápisnice o odovzdaní/prevzatí diela sú najmä:
* zhodnotenie kvality diela a postupu zhotoviteľa,
* odovzdanie dokladov a vykonanie opatrení potrebných k riadnemu užívaniu/prevádzke diela (najmä skúšky, revízie a pod.) a ktoré sú obvyklé pre realizáciu a odovzdanie predmetu zákazky, akým je dielo,
* ostatné skutočnosti, a ktoré sú obvyklé pre realizáciu a odovzdanie predmetu zákazky, akým je dielo,
* záväzok objednávateľa vystaviť referenciu v súlade so ZVO,
* súpis zistených vád a termíny ich odstránenia; ak sa zmluvné strany nedohodnú inak, zhotoviteľ je povinný odstrániť vady uvedené v zápisnici o odovzdaní/prevzatí diela **do piatich (5) pracovných dní** od podpisu zápisnice.

**VI.**

**ZÁRUČNÁ DOBA A ZODPOVEDNOSŤ ZA VADY**

1. Záručná doba je **60 mesiacov** a plynie odo dňa jeho riadneho dodania; ak záväzok zhotoviteľa zhotoviť dielo zanikne inak ako splnením, záručná doba plynie odo dňa zániku tohto záväzku.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Ak je zhotoviteľom skupina dodávateľov v zmysle podmienok verejného obstarávania, členovia skupiny dodávateľov zodpovedajú a ručia spoločne a nerozdielne za riadne a/alebo včasné plnenie tejto zmluvy.
3. Reklamácia vád musí byť písomná; za písomnú reklamáciu sa považuje aj reklamácia zaslaná e-mailom. Ak sú vady diela sporné, dôkazné bremeno je na strane zhotoviteľa. Reklamácia musí obsahovať popis vady, ako sa prejavuje a kde sa nachádza. Vady diela, ktoré objednávateľ zistil/mohol zistiť odbornou prehliadkou pri preberaní diela musia byť reklamované zapísaním v zápisnici o odovzdaní/prevzatí diela. Ostatné (skryté) vady, ktoré objednávateľ nemohol zistiť pri odovzdaní/prevzatí diela a vyskytnú sa v záručnej dobe, je objednávateľ povinný reklamovať najneskôr **do desiatich (10) pracovných dní** od ich zistenia a zhotoviteľ je povinný ich bezplatne odstrániť **v čo najkratšom technicky možnom čase, inak najneskôr** **do piatich (5) pracovných dní od doručenia reklamácie**.
4. Plynutie záručnej doby na príslušnú nezávislú časť diela sa preruší dňom doručenie reklamácie zhotoviteľovi. Plynutie záručnej doby pokračuje písomným potvrdením objednávateľa o odstránení reklamovaných vád.
5. **Poistenie zodpovednosti za škodu**: Ak sa zmluvné strany nedohodnú písomne inak, zhotoviteľ je povinný **do troch (3) pracovných dní od účinnosti zmluvy** preukázať objednávateľovi **poistenie zodpovednosti zhotoviteľa za akúkoľvek škodu na majetku, zdraví a živote spôsobenú jeho činnosťou,** ktorá činnosť predstavuje plnenie tejto zmluvy alebo súvisiace plnenie (najmä poistnou zmluvou a potvrdením o zaplatení poistného) na sumu **minimálne 30% ceny diela bez DPH**. Za nesplnenie tejto povinnosti má objednávateľ nárok na zaplatenie zmluvnej pokuty vo výške **100€** za každý aj začatý kalendárny deň omeškania zhotoviteľa so splnením tejto povinnosti alebo má právo od zmluvy odstúpiť. Zhotoviteľ je povinný udržiavať poistenie v platnosti až **do odovzdania diela objednávateľovi** a objednávateľ má právo kedykoľvek požiadať zhotoviteľa, aby najneskôr **najbližší pracovný deň** preukázal trvanie poistenia (najmä poistnou zmluvou a potvrdením o zaplatení poistného); za nesplnenie povinnosti zhotoviteľa preukázať trvanie poistenia má objednávateľ nárok na zaplatenie zmluvnej pokuty vo výške **100€** za každý aj začatý kalendárny deň omeškania zhotoviteľa so splnením tejto povinnosti alebo má právo od zmluvy odstúpiť a v prípade porušenia povinnosti zhotoviteľa udržiavať poistenie má objednávateľ právo vykonať úkony v mene zhotoviteľa na udržanie poistenia (najmä zaplatenie poistného, a to aj **zo zábezpeky alebo zádržného**).
6. **Poistenie diela:** Ak sa zmluvné strany nedohodnú písomne inak, zhotoviteľ je povinný **do troch (3) pracovných dní od účinnosti zmluvy** preukázať objednávateľovi **poistenie diela** (najmä poistnou zmluvou a potvrdením o zaplatení poistného) na sumu **100% ceny diela bez DPH**. Za nesplnenie tejto povinnosti má objednávateľ nárok na zaplatenie zmluvnej pokuty vo výške **100€** za každý aj začatý kalendárny deň omeškania zhotoviteľa so splnením tejto povinnosti alebo má právo od zmluvy odstúpiť. Zhotoviteľ je povinný udržiavať poistenie v platnosti až **do odovzdania diela objednávateľovi** a objednávateľ má právo kedykoľvek požiadať zhotoviteľa, aby najneskôr **najbližší pracovný deň** preukázal trvanie poistenia (najmä poistnou zmluvou a potvrdením o zaplatení poistného); za nesplnenie povinnosti zhotoviteľa preukázať trvanie poistenia má objednávateľ nárok na zaplatenie zmluvnej pokuty vo výške **100€** za každý aj začatý kalendárny deň omeškania zhotoviteľa so splnením tejto povinnosti alebo má právo od zmluvy odstúpiť a v prípade porušenia povinnosti zhotoviteľa udržiavať poistenie má objednávateľ právo vykonať úkony v mene zhotoviteľa na udržanie poistenia (najmä zaplatenie poistného, a to aj **zo zábezpeky alebo zádržného**).

**VII.**

**SANKCIE**

1. Ak je zhotoviteľ **v omeškaní s riadnym dodaním diela**, má objednávateľovi nárok na zmluvnú pokutu vo výške **0,1% z ceny diela bez DPH** za každý aj začatý kalendárny deň omeškania zhotoviteľa.
2. Ak je zhotoviteľ **v omeškaní s realizáciou diela oproti záväznému harmonogramu prác,** má objednávateľovi nárok na zmluvnú pokutu vo výške **0,025% z ceny diela bez DPH** za každý aj začatý kalendárny deň omeškania zhotoviteľa, a to až do doby, kým sa zhotoviteľ nedostane do súladu so záväzným harmonogramom prác.
3. Ak je zhotoviteľ **v omeškaní s realizáciou diela oproti termínom dohodnutým na kontrolných dňoch,** má objednávateľovi nárok na zmluvnú pokutu vo výške **0,025% z ceny diela bez DPH** za každý aj začatý kalendárny deň omeškania zhotoviteľa.
4. Ak je zhotoviteľ **v omeškaní s odstránením vád podľa tejto zmluvy**, má objednávateľovi nárok na zmluvnú pokutu vo výške **30€/vada** za každý aj začatý kalendárny deň omeškania zhotoviteľa **a objednávateľ má pre tento prípad omeškania zhotoviteľa právo zabezpečiť odstránenie dotknutých vád na náklady zhotoviteľa**.
5. Nároky na náhradu škôd prevyšujúcich zmluvné pokuty nie je dotknutý a objednávateľ ich môže vymáhať samostatne.
6. Zhotoviteľ sa zaväzuje v plnom rozsahu odškodniť objednávateľa pre prípad, ak v dôsledku porušenia tejto zmluvy zhotoviteľom dôjde k uplatneniu nárokov alebo sankcií voči objednávateľovi zo strany tretích osôb.

**VIII.**

**ODSTÚPENIE**

Objednávateľ je oprávnený odstúpiť od zmluvy aj vtedy, ak:

1. sa zhotoviteľ dostane do **omeškania s realizáciou diela oproti záväznému harmonogramu prác alebo oproti termínom dohodnutým na kontrolných dňoch o viac ako 30 kalendárnych dní,**
2. sa o zhotoviteľ objaví v akomkoľvek verejne dostupnom registri/databáze (napr. Centrálny register dlžníkov, Finstat a pod.) záznam, z ktorého bude vyplývať, že zhotoviteľ má dlhy/záväzky po lehote splatnosti voči Slovenskej republike, jej orgánom alebo voči akýmkoľvek tretím osobám, ak na písomnú výzvu objednávateľa zhotoviteľ v primeranej lehote hodnoverne nepreukáže opak tohto zápisu alebo úhradu týchto dlhov/záväzkov,
3. je zhotoviteľ v likvidácii, je voči nemu vedené exekučné konanie alebo bolo voči nemu začaté, prebieha alebo bolo zastavené konanie podľa zákona č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov, je v konkurze alebo v reštrukturalizácii.

**IX.**

**DORUČOVANIE A LEHOTY**

1. (Právne) úkony zasielané podľa tejto zmluvy alebo pre účely tejto zmluvy (**zásielky**) sa považujú za doručené druhej zmluvnej strane (adresátovi) ak v tejto zmluve nie je uvedené inak,
* dňom prevzatia zásielky adresátom,
* ak adresát zásielku neprevezme, tak okamihom dôjdenia do sféry dispozície adresáta v zmysle ustanovenia § 45 ods. 1 zákona č. 40/1964 Zb. Občiansky zákonník.
1. Za **písomný** (právny) úkon alebo písomnú zásielku sa pre účely tejto zmluvy považuje (právny) úkon alebo zásielka **listinná**, ak v tejto zmluve nie je uvedené inak.
2. Pre účely doručovania podľa tejto zmluvy alebo pre účely tejto zmluvy sú relevantné výhradne údaje (adresy a e-maily) zmluvných strán uvedené v tejto zmluve, údaje označené ako údaje pre doručovanie preukázateľne oznámené druhej zmluvnej strane a/alebo údaje vyplývajúce z platného zápisu zmluvnej strany v príslušnom registri (napr. obchodný register), ak v tejto zmluve nie je uvedené inak.
3. Pre účely **plynutia lehôt** podľa tejto zmluvy alebo pre účely tejto zmluvy sa použije **ustanovenie § 21 ods. 1 ZVO.**

**X.**

**ZABEZPEČENIE Záväzkov**

**Ručiteľské vyhlásenie**: Zmluvné strany sa po nadobudnutí účinnosti zmluvy môžu dohodnúť, že zhotoviteľ pre účely tejto zmluvy zabezpečí ručiteľa; pre tento prípad je obsah ručiteľského vyhlásenia nasledovný: Pre účely tohto ručiteľského vyhlásenia je veriteľom objednávateľ podľa tejto zmluvy, t.j. **Obec Dubník** a dlžníkom zhotoviteľ podľa tejto zmluvy, t.j. ............................... Podpísaný ručiteľ týmto právnym úkonom výslovne podľa ustanovenia § 303 a nasl. zákona č. 513/1991 Zb. Obchodný zákonník v znení neskorších predpisov vyhlasujem, že:

1. uspokojím v plnej výške všetky pohľadávky veriteľa, ktoré mu vzniknú voči dlžníkovi v súvislosti s touto zmluvou, a to z porušenia tejto zmluvy, z neplnenia povinností vyplývajúcich z tejto zmluvy, z ukončenia jej platnosti alebo z jej neplatnosti, a z každého iného dôvodu, ktorý bude s touto zmluvou súvisieť alebo z nej vyplývať a na ktoré bude mať na základe právneho vzťahu vyplývajúceho z tejto zmluvy veriteľ právo/právny nárok, a to bez ohľadu na to, či tieto pohľadávky vzniknú počas trvania platnosti tejto zmluvy alebo po skončení jej platnosti (ďalej len „**pohľadávka veriteľa/objednávateľa**“)
2. uspokojím v plnej výške všetky pohľadávky veriteľa voči právnemu nástupcovi dlžníka (zrušenie dlžníka bez likvidácie-splynutie, zlúčenie, rozdelenie, predaj podniku a pod.) ako aj všetky pohľadávky veriteľa, ktoré dlžník neuspokojí v dôsledku jeho zániku bez právneho nástupcu,
3. sa zaväzujem všetky pohľadávky veriteľa podľa tohto vyhlásenia uhradiť na prvú výzvu veriteľa,
4. som si vedomý v plnom rozsahu toho, o aké pohľadávky veriteľa ide (najmä zmluvné pokuty, úroky, úroky z omeškania, náhrada škody, ako aj iné, tu výslovne neuvedené pohľadávky objednávateľa majúce pôvod alebo vyplývajúce z tejto zmluvy), pretože som sa s obsahom tejto zmluvy oboznámil, obsah tejto zmluvy o dielo mi je známy, a je mi zrejmé, za aké záväzky dlžníka, ktoré vzniknú alebo môžu vzniknúť v budúcnosti, preberám ručenie,
5. som si vedomý toho, že za splnenie záväzkov vyplývajúcich dlžníkovi z tejto zmluvy ručím celým svojim majetkom, pričom prevzaté ručenie je časovo neobmedzené.

**XI.**

**ENVIRONMENTÁLNA ZODPOVEDNOSŤ**

1. Objednávateľ je pôvodcom stavebných odpadov vzniknutých z realizácie diela.
2. Zhotoviteľ je povinný s osobitným dôrazom dodržiavať **riadne a včas** ustanovenia všeobecne záväzných právnych predpisov a technických predpisov v oblasti ochrany životného prostredia, vrátane dodržiavania hierarchie odpadového hospodárstva pri plnení tejto zmluvy, a to:

a) predchádzanie vzniku odpadu,

b) príprava na opätovné použitie,

c) recyklácia,

d) iné zhodnocovanie, napríklad energetické zhodnocovanie,

e) zneškodňovanie.

1. So stavebnými odpadmi a odpadmi z demolácií a **inými odpadmi, ktoré vzniknú v dôsledku činnosti zhotoviteľa pri plnení tejto zmluvy**, je zhotoviteľ povinný naložiť/nakladať v súlade so zákonom č. 79/2015 Z.z. o odpadoch a o zmene a doplnení niektorých zákonov (ďalej len „**zákon o odpadoch**“) a plniť povinnosti ako **pôvodca/držiteľ/obchodník/sprostredkovateľ** (podľa statusu zhotoviteľa) pričom pre tento účel je povinný **pred odovzdaním odpadu do zariadenia na zber/zhodnocovanie/zneškodňovanie odpadov** odpad **zhromažďovať** a **náležite** (**t.j. nielen formálne, ale skutočne**) **triediť** **na stavenisku vo vlastných zberných nádobách/vreciach podľa Katalógu odpadov (vrátane triedenia na nebezpečné a ostatné odpady),** avrátane používania príslušných **predpísaných (o)značení, kariet bezpečnostných údajov, identifikačných a sprievodných listov nebezpečných odpadov**. V zmysle všeobecne záväzných právnych predpisov je zhotoviteľ povinný **nakladať na stavenisku aj so znečisťujúcimi látkami (pozn.: nejde o odpady)**.
2. Zhotoviteľ je povinný **najmenej raz týždenne odovzdať odpady podľa bodu c. a v stave podľa bodu c. do zariadenia na zber/zhodnocovanie/zneškodňovanie odpadov** a písomné (papierové) potvrdenie o tom odovzdať objednávateľovi **najneskôr do 2 pracovných dní od odovzdania odpadu**. Potvrdenie musí obsahovať: **Katalógové číslo odpadu, dátum odovzdania, množstvo/váhu odpadu, kód činnosti, identifikáciu staveniska z ktorého odpad pochádza (názov diela) a identifikáciu príjemcu (vystaviteľ potvrdenia).**
3. **V PRÍPADE, ŽE ZHOTOVITEĽ KU DŇU UKONČENIA A ODOVZDANIA DIELA OBJEDNÁVATEĽOVI NEODOVZDAL OBJEDNÁVATEĽOVI VŠETKY POTVRDENIA O ODOVZDANÍ ODPADU, RESP. POTVRDENIA OD VŠETKÝCH ODPADOV PODĽA BODU c., OBJEDNÁVATEĽ NIE JE POVINNÝ DIELO PREVZIAŤ, AJ KEĎ JE TECHNICKY/TECHNOLOGICKY BEZ VÁD A OBJEDNÁVATEĽ NIE JE V OMEŠKANÍ S PREVZATÍM DIELA KÝM ZHOTOVITEĽ NEDODÁ PREDMETNÉ CHÝBAJÚCE POTVRDENIA O ODOVZDANÍ ODPADU.**
4. V prípade, ak:
* zhotoviteľ poruší povinnosť **triediť odpad podľa bodu c.**, objednávateľ má nárok na zmluvnú pokutu **300€ za každé takéto porušenie**.
* zhotoviteľ bez objektívnych príčin neodovzdá odpad najmenej raz týždenne podľa bodu d., objednávateľ má nárok na zmluvnú pokutu **100€ za každé takéto porušenie, ak napriek písomnému upozorneniu objednávateľa zhotoviteľ opätovne poruší túto povinnosť; Objednávateľ má nárok taktiež na náhradu nákladov, ktoré vynaložil na odovzdanie odpadu, ktorý neodovzdal zhotoviteľ podľa bodu d.**.
* zhotoviteľ zaobchádza so znečisťujúcimi látkami v rozpore s bodom c., objednávateľ má nárok na zmluvnú pokutu **300€ za každé takéto porušenie,**
1. Zhotoviteľ je povinný mať na stavenisku počas účinnosti tejto zmluvy k dispozícii 1) vhodné **technické vybavenie na zhromažďovanie nebezpečných odpadov a skladovanie znečisťujúcich látok** a 2) vhodnú **havarijnú sadu** na vykonanie preventívnych alebo následných havarijných opatrení pre prípad (hroziacej) havárie; **za porušenie ktorejkoľvek predmetnej povinnosti (1) alebo 2)) má objednávateľ jednotlivo nárok na zaplatenie zmluvnej pokuty 50€ za každý aj začatý kalendárny deň omeškania zhotoviteľa so splnením ktorejkoľvek z týchto povinností.** Zhotoviteľ je povinný včas písomne **hlásiť** vznik nepriaznivých okolností/vplyvov na životné prostredie a havárií na stavenisku objednávateľovisúbežne s vykonaním včasných opatrení na ich odvrátenie alebo zmiernenie.
2. Zhotoviteľ je povinný **počas účinnosti tejto zmluvy** udržiavať **na stavenisku a miestach/priestoroch súvisiacich s plnením tejto zmluvy náležitú čistotu a poriadok a, ak je to vhodné a/alebo účelné, na konci každej pracovnej zmeny je povinný upratať tieto miesta/priestory a stavenisko, kde svojou činnosťou vytvoril odpad a/alebo spôsobil nečistotu a/alebo neporiadok; za každé porušenie tejto povinnosti má objednávateľ nárok na zaplatenie zmluvnej pokuty 25€.**
3. Zhotoviteľ je povinný **ku dňu účinnosti** tejto zmluvy mať vykonanú **registráciu podľa § 98 zákona o odpadoch** na **zber a prepravu** odpadov; **za porušenie tejto povinnosti má objednávateľ nárok na zaplatenie zmluvnej pokuty 50€ za každý aj začatý kalendárny deň omeškania zhotoviteľa so splnením ktorejkoľvek z týchto povinností.** Objednávateľ týmto **splnomocňuje z**hotoviteľa **na nakladanie s odpadom, ktorého pôvodcom je objednávateľ a zhotoviteľ podpisom tejto zmluvy toto splnomocnenie bez výhrad prijíma; splnomocnenie však nie je platné, kým zhotoviteľ nesplní ohlasovaciu aj registračnú povinnosť v zmysle prvej vety tohto bodu.**
4. Zhotoviteľ je povinný dodržiavať pri plnení tejto zmluvy opatrenia environmentálneho manažérstva, ktoré navrhol vo verejnom obstarávaní; **za porušenie tejto povinnosti zhotoviteľom má objednávateľ** **nárok na zaplatenie zmluvnej pokuty 500€ za každé takéto porušenie.**
5. Zhotoviteľ je povinný **pravidelne** **vzdelávať** svojich pracovníkov a subdodávateľov v oblasti ochrany životného prostredia a vyžadovať od nich zodpovedajúci prístup; na žiadosť objednávateľa je zhotoviteľ povinný túto skutočnosť preukázať.
6. **Všetky náklady spojené so zabezpečením povinností uvedených v tejto stati „ENVIRONMENTÁLNA ZODPOVEDNOSŤ“ znáša zhotoviteľ.**
7. Objednávateľ je oprávnený kedykoľvek počas účinnosti tejto zmluvy (s)kontrolovať (s)plnenie povinností zhotoviteľa **uvedených v tejto stati „ENVIRONMENTÁLNA ZODPOVEDNOSŤ“**, a to aj opakovane.

**XII.**

**ZDROJ FINANCOVANIA, ÚČINNOSŤ ZMLUVY, ZÁVEREČNÉ USTANOVENIA**

1. Realizáciu diela objednávateľ zamýšľa financovať z nasledovného zdroja: ***Operačný program Kvalita životného prostredia,*** *Prioritná os****: 2. Adaptácia na nepriaznivé dôsledky zmeny klímy so zameraním na ochranu pred povodňami,*** *Špecifický cieľ****: 2.1.1 Zníženie rizika povodní a negatívnych dôsledkov zmeny klímy,*** *Kód výzvy****: OPKZP-PO2-SC211-2018-40,*** *Poskytovateľ nenávratného finančného príspevku****: Ministerstvo životného prostredia Slovenskej republiky (poskytovateľ NFP).***
2. **Zhotoviteľ je povinný strpieť výkon kontroly/auditu súvisiaceho s dielom/realizáciou diela do uplynutia lehôt podľa článku 7 odsek 7.2 zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Objednávateľ má právo bez akýchkoľvek sankcií odstúpiť od tejto zmluvy v prípade, kedy ešte nedošlo k plneniu z tejto zmluvy a výsledky finančnej kontroly poskytovateľa NFP neumožňujú financovanie výdavkov vzniknutých z verejného obstarávania alebo iných postupov.**
3. Táto zmluva nadobúda **účinnosť dňom nasledujúcim po kumulatívnom splnení týchto podmienok**:
* *je* ***zverejnená*** *(ak podlieha zverejneniu),*
* *právoplatným výsledkom legitímnej kontroly/legitímnych kontrol procesu verejného obstarávania nebudú kontrolné zistenia, ktoré mali alebo mohli mať vplyv na výsledok verejného obstarávania, t.j. kontrola procesu verejného obstarávania zo strany poskytovateľa NFP je právoplatne ukončená bez kontrolných zistení, ktoré mali alebo mohli mať vplyv na výsledok verejného obstarávania (****proces verejného obstarávania je poskytovateľom NFP právoplatne odsúhlasený/schválený****) a*
* *financovanie realizácie diela zo zamýšľaného zdroja je zabezpečené (****zmluva o poskytnutí nenávratného finančného príspevku je účinná****).*
1. Objednávateľ je oprávnený od tejto zmluvy **odstúpiť**, ak:
* právoplatným výsledkom legitímnej kontroly/legitímnych kontrol procesu verejného obstarávania budú kontrolné zistenia, ktoré mali alebo mohli mať vplyv na výsledok verejného obstarávania,
* financovanie realizácie diela zo zamýšľaného zdroja je definitívne znemožnené (napr. zamietnutím žiadosti o poskytnutie nenávratného finančného príspevku, neuzavretím zmluvy o poskytnutí nenávratného finančného príspevku bez ohľadu na dôvod neuzavretia).
1. Táto zmluva je vypracovaná v šiestich (6) originálnych vyhotoveniach (3 pre objednávateľa, 2 pre zhotoviteľa, 1 pre ručiteľa). Túto zmluvu je možné meniť alebo dopĺňať výlučne formou písomných dodatkov, v súlade s **ustanovením § 18 ZVO** a podpísaných výhradne štatutármi zmluvných strán.

**XIII.**

**PRÍLOHY ZMLUVY**

Neoddeliteľnou súčasťou tejto zmluvy sú tieto prílohy:

1. **Projektová dokumentácia**
2. Stavebné povolenie
3. Záväzný harmonogram prác – **spracuje a odovzdá zhotoviteľ ku dňu účinnosti zmluvy**
4. Technologický postup zhotovovania diela – **spracuje a odovzdá zhotoviteľ ku dňu účinnosti zmluvy**
5. **Rozpočet (ocenený výkaz výmer)**
6. **Rozpočet (ocenený výkaz výmer) vo formáte .xls**
7. **Doklady/dokumenty o použitých ekvivalentoch** (**ak relevantné** v zmysle podmienok verejného obstarávania)
8. **Doklad o vytvorení právnej formy skupiny dodávateľov** (**ak relevantné** v zmysle podmienok verejného obstarávania)
9. **Platný zápis do registra partnerov verejného sektora** v súlade s ustanovením § 11 ZVO
10. **Zoznam subdodávateľov** v súlade s ustanovením § 41 ods. 3 ZVO *(minimálne v rozsahu týchto údajov: obchodné meno/názov, sídlo/miesto podnikania a IČO subdodávateľa a meno a priezvisko, adresa pobytu a dátum narodenia osoby oprávnenej konať za subdodávateľa)*

**Pokiaľ sa v zmluve uvádzajú vyššie uvedené názvy/označenia príloh zmluvy v akomkoľvek gramatickom tvare, rozumejú sa tým príslušné vyššie uvedené prílohy zmluvy.**

Objednávateľ: **Ing. Jozef Ostrodický, starosta** dátum: .................. podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zhotoviteľ: **titul, meno, priezvisko, funkcia** dátum: .................. podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *-opakovať riadok podľa potreby-*

Ručiteľ: **[údaje ručiteľa doplnia alebo nedoplnia zmluvné strany v súlade s touto zmluvou po nadobudnutí účinnosti tejto zmluvy]**

 **titul, meno, priezvisko, funkcia** dátum: .................. podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *-opakovať riadok podľa potreby-*